СЕОУ_„Гостивар“
Организационо - структурна и кадровска подготвеност
Наставничкиот совет е стручен орган и носител на воспитно- образовната работа во училиштето. Него го сочинуваат наставниците и стручните соработници. Својата активност ја реализира според изготвената програма за работа која што е составен дел на годишната програма за работа, а во одредени случаи и според укажувањата на надлежните органи и служби. Наставничкиот совет доменот на своите  активности ги фокусира според Законот за средно образование, Статутот на училиштето и другите законски регулативи и правилници. Советот на годината е стручен орган во училиштето којшто го сочинуваат наставниците од годината во која што изведуваат настава и стручните соработници. Основна функција на советот на годината е координирање на работата на наставата во годината за која е конституиран, односно изготвување анализи, програми со цел да се подобри успехот и редовноста кај учениците, давање предлози, укажување на недостатоците во наставата. Во училиштето постојат 4 совети на годината и тоа: Совет на I година : Сенад Халили Совет на II година : Анета Талеска-Манеска Совет на III година: Дритан Лимани Совет на IV година: Недрет Ибраими Советот на паралелката го сочинуваат наставниците во паралелката што изведуваат настава и стручните соработници. Основна цел на овој совет е да ја организира, реализира и координира  воспитно - образовната работа во паралелката. Стручни активи Стручниот актив е стручен орган во училиштето а го сочинуваат наставниците од ист предмет или сродна група на предмети. Основна цел на активот е да води грижа за унапредување на воспитно  - образовниот процес  по предметите  или подрачјата за кои постои, да разменува мислења, да дава предлози и укажувања, да бара начина за надминување на проблемите во наставата. Стручните активи ги вршат следниве задачи: 1. Утврдување критериуми и стандарди за работа 2. Усогласување на наставните планови 3. Размена на сугестии за реализација на наставните програми 4. Донесување предлози за форми и методи на наставна работа 5. Избор учебници по кои ќе се реализира наставната програма 6. Имплементација на одлуките донесени од Наставничкиот совет и Директорот на Училиштето Со стручниот актив раководи наставник, избран од активот кој се избира на Наставничкиот совет на почетокот на учебната година. Во училиштето ќе работат следните активи: Стручен актив: Предмети  од јазично подрачје * Одговорни наставници: Васфије Билали-Ејупи и Марија Билеска Стручен актив: Предмети од математичко - економско подрачје Предмети од општо - образовно подрачје Активите слабо функционираат. Со цел оваа учебна година да биде со подобри резултати очекуваме најмалку еднаш во месецот да се состануваат активите, да прават пресек на работата, да даваат иницијативи и предлози со цел подобрување на воспитно – образовната работа. Со цел продлабочување, дополнување и верификација на усвоените знаења и примена на истите во секојдневната практика како посебна форма се воннаставните активности. Воннаставните активности се начин ученикот да се навикне на самостојана и колективна работа, да ги афирмира соствените творечки способности, самоувереноста и истрајноста во работата и можноста да истражува како и на усвоените знаења да им најде место во секојдневниот живот и кон истите да е критички расположен. Овие активности се можност за меѓусебно зближување и поврзување, надминување на ситуации и конфликтни состојби, меѓусебен почит повеќе и поголема  меѓуетничка толеранција. Освен наведеното преку оваа форма се овозможува соработка, поврзување и комуникација со родителите, заедницата и локалната средина. Воннаставните активности ќе функционираат преку: 1. Слободните ученички активности ; 2. Проекти и проектни активности  ; Проекти одобрени и поддржани од Министерството за образование и наука и Бирото за развој на образованието. Проекти на невладини, хуманитарни и добротворни организации Проектни активности и изготвување проектни скици. 3. Соработка со родителите, заедницата,социјалните партнери и локалната власт; 4. Организирање на Матурска вечер и ученички екскурзии. Слободни ученички активности Литературна, рецитаторска, новинарска и драмска секција а) Литературната и рецитаторската секција. Основна цел на овие секции е развивање љубов и критички однос  кон литературата и литературното творештво, потикнување и афирмирање  на лично творештво кај ученикот, развивање чувстава кон себе и светот, облагородување на сопствената душа. Рецитаторската секција своето место ќе го има при одбележувања на значајни датуми на училиштето и градот. По тој повод учениците ќе имаат место преку своите настапи.   Одговорни наставници: Татјана Карафиловска и Албина Муслиу.     б) Драмската секција. Интересот за оваа секција од страна на учениците е голем. Досегашните резултати се најдобриот индикатор и нов поттик за работа. Во интерес на учениците и училиштето и оваа година е одбележување на денот на училиштето како и настапи пред јавноста во градот. Одговорни наставници: Габриела Петроска, Фиснике Латифи-Хани и Јлдаз Шаре. в) Новинарската секција. Покрај информативноста, ја поттикнува истражувачката моќ кај учениците, слободното изразување на мислењето, ставовите и критичкиот однос околу младиот човек. Учениците со своите  прилози ќе имаат место и во други јавни гласила во и надвор од нашиот град. Одговорните наставици: Лепа Јовческа, Јелдес Шаре и Шпреса Селими .                                    Спортски активности              Освен  активности  коишто се од програмски карактер а се манифестираат на часот по спорт и спортски активности, наставниците по предметот спорт и спортски активности и дел од учениците својата активност ќе ја манифестираат и преку учество во спортските активности. Имено во училиштето години наназад спортската активност е евидентна по потреба. Сепак резултатите од натпреварите се присутни. Во тој контекст оваа учебна година спортските активности ќе имаат свој организиран белег, особено колективните спортски активности како што се ракометот, кошарката, фудбалот и одбојката. Основна цел на овие активности е развивање на другарството кај младиот човек, развивање на чувството за морална одговорност, развивање на психофизичките особини и моторните активности кај учениците. Својата активност ќе ја манифестира преку учество во одбележување на јубилеи и празници во училиштето и надвор од него, како и со учество на натпревари од општински, регионален и државен карактер. Грижа за здравјето и акции на солидарност Една од приоритетните задачи е грижата за здравјето на учениците. Во тој контекст мора постојано да се подобруваат и одржуваат хигиенските услови, да се води поголема сматка за естетскиот изглед на училиштето и училишниот двор како и да се создаваат и развиваат културно - хигиенските навики кај учениците. За наведеното одговорноста ја имаат наставниците. Кон наведеното може да се нагласи дека ќе постојат конкретни активности: - одбележување на Денот на дрвото/Денот на  еколошката акција на младите во Република Македонија - секојдневно средување и одржување на училишниот двор и училишните простории  - одговорност за непочитување на културно-хигиенските услови во училиштето. Со цел вклучување во акциите за подобрување на животните услови во градот и околината учениците од училиштето ќе учествуваат во акциите за средување на градот и пошумување на околните места како и во одржување на паркот пред училиштето. Според законската обврска ќе продолжат систематските прегледи со учениците и наставниците. Со цел превентивно делување врз младиот човек, правите насоки и укажувања за штетните ефекти и последици од употреба на дрога, алкохол и никотин, ученикот ќе биде навреме информиран. Сигурно е дека младиот човек како неискусна и неоформена личност, во години кои се критични за неговата возраст, не може трезвено да размисли за сопствените и општествените последици. Поради тоа е во состоја на разни предизвици и искушенија. Љубопитноста, ”другарствоото”, афирмација на личноста, несредените односи во семејството и.т.н во одредени моменти го наведуваат на дрога, алкохол или пушење. Со цел да не дојде до несакани последици училиштето има доста одговорна и голема задача. Во тој контекст битна е соработката помеѓу педагогот, класниот раководител, предметните наставници, раководната структура, родителот ...                                                      Во рамките на наведеното неопходна е координација и соработка со адекватни хуманитарни, здравствени и слични организации со цел ефектите да бидат поголеми. Последните години акциите на солидарност имаат евидентно место. Имено тргнувајќи од потребите за редовно снабдување на болниците со крв како и од хуманитарниот аспект за дарување на крв со цел да се спаси човеков живот, учениците од нашето училиште се меѓу најактивните во градот за што сведочат добиените Благодарници и освоените награди. Основна поента е младиот човек да биде подготвен да му помогне на човекот кога му е најтешко, а најтешко е кога животот на човекот му е на конец. Поради наведеното сите ученици без разлика на верска и етничка припадност, боја на кожа, пол и ред други елементи неопходно е акциите на Црвениот крст за доброволно дарување на крвта да ги сметаат за хуман и солидарен предизвик.